Amparo Rubiales

Amparo Rubiales Torrejón (Madril, 1945eko urriaren 20a) madrildar irakaslea eta PSOEren politikaria da, Andaluziako Juntako kontseilari ohia.

Biografia 
Zuzenbidean doktoretua, abokatua eta Administrazio Zuzenbideko irakasle titularra da Sevillako Unibertsitatean. Bere ibilbide profesionalean, Alderdi Komunistako kide izan zen 1982 arte, Sevillako Udaleko zinegotzi eta Sevillako Diputazio Probintzialeko lehendakariorde (1979-1981) zela. PSOEn Andaluziako Parlamentuko kide izan zen (1982-1986). 1971n Manuel Ramón Alarcónekin ezkondu zen eta bi seme-alaba izan zituen, Ramón eta Clara..1981ean banatu ziren.

Ibilbide profesionala eta feminismoa 
Gaztetan, Rubialesek diktadura frankistaren kontrako aktibismo politikoa egin zuen, eta, gero, hiru hamarkadako karrera politikoa hasi zuen, 2004an amaitu zena. Bere filiazio politikoari dagokionean, 1975. urtean PCEn afiliatu zen, baina 1982an baja eman eta PSOEn sartu zen. Diputazioko zinegotzi eta lehendakariordea, senataria, diputatua eta Andaluziako Gobernuko lehen emakumea izan zen. Gobernuaren ordezkaria ere izan zen, kargu hori bete zuen lehen emakumea, eta Kongresuko bigarren lehendakariordea. 2017. urteko apirilean Estatu Kontseiluko kide eta PSOEko aktibista feminista izan zen, eta gizonen eta emakumeen arteko berdintasuna sustatu zuen.

2015. urtean, Gobernu Kontseiluak, Ekonomia eta Ezagutzako kontseilariak proposatuta, unibertsitateetako kontseilu sozialetako lehendakariak izendatzea erabaki zuen, eta Amparo Rubiales Torrejón aukeratu zuten Pablo de Olavide Unibertsitateko organoko buru izateko, Kontseilu Sozialaren arduradun nagusi. Hurrengo urtean, Gizarte Kontseiluko lehendakari zelarik, Emakume Ikertzaile eta Teknologoen Elkarteak saria eman zion emakumeek zientzian eta teknologian duten jarrera eta ikusgarritasuna hobetzen lagundu zuelako.

Politika 
Amparo Rubiales Andaluziako gobernu bateko kide izan zen lehen emakumea izan zen, eta Andaluziako lehen gobernuan (1982-1984) Lehendakaritzako kontseilari izan zen. Era berean, Espainiako Senatuan hautatu zuten 1986ko ekainaren 22an, Talde Parlamentario Sozialistakoa (GPS) izanik. Hauxek dira betetako karguak: Diputazio Iraunkorra, ordezko (1986ko ekainaren 15etik 1989ko azaroaren 20ra) eta batzordekide lau aldiz: Autonomien eta Lurralde Antolamendu eta Administrazio Batzordean (1986ko irailaren 16tik 1989ko irailaren 2ra), Justizia Batzordean (1986ko irailaren 17tik 1989ko irailaren 2ra), eta Lurralde Gobernuko Funtsaren Jarraipenerako Batzordea (1986ko irailaren 17tik 1989ko irailaren 2ra). 1991n Sevillako Udalera itzuli zen zinegotzi eta Udal Talde Sozialistaren bozeramaile; 1993an diputatu nazionala izan zen; Sevillako gobernadore zibila, eta 1993tik 1996ra bitartean Gobernuak Andaluzian duen ordezkaria. Sevillako diputatu nazionala 1996 eta 2000 bitartean, Talde Parlamentario Sozialistaren Alboko Idazkaritza Nagusia bere gain hartuz.

2000tik 2004ra, Diputatuen Kongresuko bigarren lehendakariordea izan zen. Andaluziako Kontseilu Aholku-emaileko (2005-2008) eta Estatuko kontseilari hautetsia (2008-2012) izan zen. Munduko Parlamentuen arteko Batasuneko kide eta Italia, Grezia eta Argentinarekiko Adiskidetasuna Parlamentuko Taldeetako presidente izan da. 2012ko uztailean PSOEko presidente izendatu zuten.

Lanak

Hitzaldiak 

 La mujer frente al derecho 1968ko otsailaren 8an Sevillan.

 La conquista de los derechos de las mujeres/Emakumeen eskubideen konkista, 2014ko martxoaren 6an, Emakumearen Informazio Zentroan, San Roken.

 Del derecho al voto a la democracia paritaria/Demokrazia paritarioa izateko eskubideaz Probintziako Etxean, Sevillan, Clara Campoamor foroko lehendakari gisa , 2006ko apirilaren 4an.

 Saber pactar: las coaliciones posibles/Hitzartzen jakitea:egin daitezkeen koalizioak Sevillako Unibertsitateko Zuzenbide Fakultatean 2016ko otsailaren 4an .

Erreferentziak

Kanpo estekak 

Madrildarrak
Irakasleak
Emakume irakasleak
Madrilgo irakasleak
Espainiako irakasleak
Espainiako diputatuak VII. legegintzaldian
Espainiako diputatuak VI. legegintzaldian
Espainiako diputatuak V. legegintzaldian
Espainiako Langileen Alderdi Sozialistako politikariak
Politikariak
Emakume politikariak
Madrilgo politikariak
Espainiako politikariak
XX. mendeko politikariak
XXI. mendeko politikariak